1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.344 της 27 Φεβρ./13 Μαρτ.1954 Περί εγκρίσεως καταβολής από 1 ης  Μαρτ. 1954 εις άπαντας μονίμους αξιωματικούς όλων των όπλων, ως και Χωροφυλακής, Αστυν. Πόλεων, Πυροσβεστικής Υπηρεσίας και Λιμενικού Σώματος μηνιαίου επιδόματος στολής. Εκυρώθη δια του άρθρ.36 Ν.Δ.4242/1962 (ανωτ.σελ.384,33). Λαβόν υπ’ όψιν πρότασιν των Υπουργών Συντονισμού, Εθνικής Αμύνης, Οικονομικών και Εσωτερικών, αποφασίζει: 1.Εγκρίνει την καταβολήν από 1ης Μαρτ. 1954 εις άπαντας τους μονίμους εν ενεργεία Αξιωματικούς της Ξηράς, Θαλάσσης, Αέρος και των τούτοις αντιστοίχων της Χωροφυλακής, Αστυνομίας Πόλεων, Πυροσβεστικής Υπηρεσίας και Λιμενικού Σώματος μηνιαίου επιδόματος στολής, οριζομένου κατά βαθμούς ως κατωτέρω: α)Αντιστράτηγοι, Υποστράτηγοι, Ταξίαρχοι δραχ. 500.000. β)Συνταγματάρχαι,Αντισυνταγματάρχαι,Ταγματάρχαι, Λοχαγοί, δραχ. 300.000. γ)Υπολοχαγοί, Ανθυπολοχαγοί δραχ. 250.000 δ)Ανθυπασπισταί, δραχ. 150.000. 2.Εγκρίνει την από της 1ης Μαρτ. 1954 καταβολήν μηνιαίου ποσού δραχμών ογδοήκοντα χιλιάδων εις έκαστον των οπλιτών Χωροφυλακής και κατωτέρων υπαλλήλων της Αστυνομίας Πόλεων και Πυροσβεστικής Υπηρεσίας προς αντιμετώπισιν της δαπάνης λινοστολής, ραφής και υποδήσεως αυτών. 3.Αι παροχαί των προηγουμένων παραγράφων δεν χαρακτηρίζονται ως αποδοχαί. 4.Αι υπό της παρούσης προβλεπόμεναι χρηματικαί παροχαί απαλλάσσονται του Φ.Κ.Π. και πάσης υπέρ δημοσίου και τρίτων κρατήσεως. 5.Η εις τους οπλίτας Χωροφυλακής και κατωτέρους υπαλλήλους Αστυνομίας Πόλεων και Πυροσβεστικής Υπηρεσίας οριζομένη κατά την παρ.2 της παρούσης παροχή, καταβάλλεται δεδουλευμένη εις το τέλος εκάστης τριμηνίας. 6.Των υπό της παρούσης προβλεπομένων παροχών δεν δικαιούνται: α)Οι έφεδροι εν γένει. β)Οι ανήκοντες εις μίαν των πολεμικών καταστάσεων των προβλεπομένων υπό των Νόμ.4506/1930, 4667/1930 και 5202/1931, ως ούτοι ετροποποιήθησαν και συνεπληρώθησαν, οι αστυνομικοί οι διεπόμενοι υπό του Νόμ.330/1947, ως και οι στρατιωτικοί οι διεπόμενοι υπό του Νόμ.5409/1932, γ)Οι λαμβάνοντες τας υπό της συνταξιοδοτικής νομοθεσίας προβλεπομένας τριμήνους αποδοχάς. δ)Οι λαμβάνοντες τας υπό του άρθρ.19 του Α.Ν. 1502/50 προβλεπομένας αποδοχάς ενός ή δύο μηνών. ε)Οι δόκιμοι χωροφύλακες και αστυφύλακες. 7.Καταργούνται άπασαι αι βάσει των κειμένων διατάξεων χορηγούμεναι εις τους ανωτέρω και εις βάρος του δημοσίου παροχαί δι’ αντιμετώπισιν των δαπανών λινοστολής, ραφής και υποδήσεως. 8.Εκδόσαν προς τούτο την υπ’ αριθ.344 παρούσαν πράξιν του, κυρωθησομένην νομοθετικώς. Δια της υπ’ αριθ.584/8 Μαΐου 1954 Π.Υ.Σ. κυρωθείσης δια του άρθρ.36 Ν.Δ. 4242/1962 ενεκρίθη η καταβολή του υπό της ανωτέρω 344/1954 Π.Υ.Σ. προβλεπομένου επιδόματος στολής και εις τους μονίμους και εθελοντάς Υπαξιωματικούς του Στρατού Ξηράς, Θαλάσσης, Αέρος και Λιμενικού Σώματος τους συμπληρούντας εικοσιτετράμηνον στρατιωτικήν υπηρεσίαν. Δια της υπ’ αριθ.1212/12 Αυγ. 1954 Π.Υ.Σ. (ΦΕΚ Α΄264) κυρωθείσης δια του άρθρ.36 Ν.Δ. 4242/1962 ενεκρίθη η καταβολή του υπό των ανωτέρω Π.Υ.Σ. 344 και 584/1954 προβλεπομένου επιδόματος στολής και εις τους εν τη Σχολή Λιμενικών Δοκίμων φοιτούντας Δοκίμους Σημαιοφόρους Λιμενικούς καθώς και εις τους εν τω Λιμενικώ Σώματι υπηρετούντας μονίμους Λιμενοφύλακας τους συμπληρούντας εικοσιτετράμηνον στρατιωτικήν υπηρεσίαν. (Αντί της σελ.420,41(β) Σελ.420,41(γ) Τεύχος 518-Σελ.43 Επίδομα Στολής 2.Ζ.ι.1 Δια της υπ’ αριθ.1491 της 5/7 Οκτ. 1954 (τομ.2Α σελ.377) Π.Υ.Σ. το ανωτέρω επίδομα στολής συνεψηφίσθη εις την υπό της πράξεως ταύτης προβλεπομένην αύξησιν μισθού, πλην δια του άρθρ.4 παρ.1 Ν.Δ.4548/1966 (τόμ.2Α σελ.384,28) παρεσχέθησαν εκ νέου εις τους στρατιωτικούς και  τα  όργανα των Σωμάτων Ασφαλείας  ταεπιδόματα στολής και ιματισμού, κατά τας περί αυτών ισχυούσας διατάξεις. Δια της υπ’ αριθ.820/26 Μαΐου 1956 Π.Υ.Σ. (ΦΕΚ Α΄136) κυρωθείσης δια του άρθρ.36 Ν.Δ. 4242/1962 ενεκρίθη η καταβολή του υπό των υπ’ αριθ.344 και 584/1954 Π.Υ.Σ. προβλεπομένου επιδόματος στολής και εις τους διατελούντας εις ενεργόν υπηρεσίαν σήμερον αξιωματικούς πολεμικής διαθεσιμότητος. Δια της υπ’ αριθ.250/18 Φεβρ. 1958 Π.Υ.Σ. (ΦΕΚ Α΄28) κυρωθείσης δια του άρθρ.36 Ν.Δ. 4242/1962 συνεπληρώθη η ανωτέρω υπ’ αριθ.820/1956 Π.Υ.Σ. και ενεκρίθη η καταβολή του υπό της υπ’ αριθ.344/1954 Π.Υ.Σ. προβλεπομένου επιδόματος στολής, και εις τους εκάστοτε ανακαλουμένους και διατελούντας εις την ενεργόν υπηρεσίαν Αξιωματικούς Πολεμικής Διαθεσιμότητος. 